Želivsko

Želivsko () je obec v Česku v okrese Svitavy v Pardubickom kraji. 1. januára 2012 tu žilo 36 obyvateľov, z toho 18 mužov a 18 žien, pričom priemerný vek v obci bol 50,0 roka (muži 50,4 roka, ženy 49,6 roka). Želivsko sa radí medzi obce v Česku s najnižším počtom obyvateľov.

Dejiny 
Prvá písomná zmienka o obci pochádza z roku 1317. Pred rokom 1945 žilo v Želivsku (Selsen bei Zwittau) a Horákovej Lhotě (Horak-Ölenhüttel) 274 obyvateľov, z toho 23% bolo nemeckej národnosti, väčšinou v Želivsku. Obec patrila pod politickú správu Moravskej Třebovej a súdnou správou pod Jevíčko.

Bývala tu obecná škola, prifarená je obec k Březovej nad Svitavou a žandárska stanica bola v Roubanine.

Časti obce 
 Želivsko
 Horákova Lhota

Referencie 

 

Obce okresu Svitavy